CELEX: 32013R0481
Language: et
Date: 2013-05-24 00:00:00
Title: Komisjoni määrus (EL) nr 481/2013, 24. mai 2013 , millega kohandatakse rakendusmäärust (EL) nr 788/2012 seoses proovide arvuga, mida Horvaatia peab võtma ja analüüsima lähtuvalt pestitsiidide ja toodete kombinatsioonist  EMPs kohaldatav tekst

25.5.2013   
            
            
               ET
            
            
               Euroopa Liidu Teataja
            
            
               L 139/5
            
         KOMISJONI MÄÄRUS (EL) nr 481/2013,
   24. mai 2013,
   millega kohandatakse rakendusmäärust (EL) nr 788/2012 seoses proovide arvuga, mida Horvaatia peab võtma ja analüüsima lähtuvalt pestitsiidide ja toodete kombinatsioonist
   (EMPs kohaldatav tekst)
   EUROOPA KOMISJON,
   võttes arvesse Horvaatia ühinemislepingut, eriti selle artikli 3 lõiget 4,
   võttes arvesse Horvaatia ühinemisakti, eriti selle artiklit 50,
   ning arvestades järgmist:
   
               (1)
            
            
               Horvaatia ühineb Euroopa Liiduga eeldatavasti 1. juulil 2013.
            
         
               (2)
            
            
               Komisjoni 31. augusti 2012. aasta rakendusmääruse (EL) nr 788/2012 (ELi kooskõlastatud mitmeaastase kontrolliprogrammi kohta aastateks 2013, 2014 ja 2015, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega) (1) II lisas on iga liikmesriigi kohta sätestatud nende proovide arv, mida tuleb nimetatud määruse artikli 1 kohaselt võtta ja analüüsida.
            
         
               (3)
            
            
               Kuna vaid poole aasta andmed ei ole täielikult võrreldavad teiste liikmesriikide kohta 2013. aasta jooksul kogutud andmetega, peaks Horvaatia osalema liidu kooskõlastatud mitmeaastastes programmides alates jaanuarist 2014.
            
         
               (4)
            
            
               Seepärast tuleks rakendusmäärust (EL) nr 788/2012 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 788/2012 II lisa punktile 5 lisatakse Ungarit käsitleva rea järele järgmine rida:
   
      
                  „HR
               
               
                  12 (*)
                  15 (**)”
               
            
   Artikkel 2
   Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
   Seda kohaldatakse alates 1. jaanuarist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 235, 1.9.2012, lk 8.